Vicenta Ferrer assumeix el càrrec de regidora i s'aprova la creació de la Comissió d'Absentisme i Abandonament Escolar en el plenari
23 desembre 2021

## Vicenta Ferrer assumeix el càrrec de regidora i s'aprova la creació de la Comissió d'Absentisme i Abandonament Escolar en el plenari23 desembre 2021Última actualització: 29 juliol 2022

![](../gestion/img/bee76128c006e8cf40938c2f3a5302b3634dce927a42a723bdcfb040901fd278.jpg)  
  

En el plenari de desembre la nova regidora Vicenta Ferrer Alemany ha jurat el càrrec en substitució de l’ex edil de Polítiques Econòmiques, Comerç, Industria i Innovació, Ferran Martínez Mendoza. A més, també ha aprovat la creació de la Comissió d’Absentisme i Abandonament Escolar de l’Ajuntament de Gandia.

L’alcalde ha procedit a la presa de possessió del càrrec, mitjançant la formulació de jurament o promesa d’acatament de la Constitució legalment exigit. S’ha convidat a la regidora a posar-se en peu i s’ha se sol·licitat a la secretària que procedisca a la lectura de la fórmula legal del jurament o promesa, perquè la regidora electa responga: «Sí, ho jure» o «Sí, ho promet». Així, Ferrer ha assumit el càrrec de regidora de Polítiques Econòmiques, Comerç, Industria i Innovació.

Respecte a la creació de la Comissió d’Absentisme i Abandonament Escolar de l’Ajuntament de Gandia, té com a objectiu vetlar per l'assistència a classe de totes i tots els/les menors que es troben en edat de l’educació obligatòria. A més, és l'òrgan responsable del control, la prevenció i el seguiment escolar, com a Consell Sectorial d'aquest Ajuntament. Així el seu àmbit d'actuació serà el terme municipal de Gandia i la Comissió –de la qual formarà part la regidora de Polítiques Educatives– es reunirà amb periodicitat ordinària 1 vegada cada 3 mesos, o quan siga necessari i ho requerisca qualsevol membre d’aquesta. 

[Twittear](https://twitter.com/share)